**­­­­­­­­­­­­­­­­­­­­­­­­­­**

|  |
| --- |
|  |
| **ΣΧΟΛΗ ΘΕΤΙΚΩΝ ΕΠΙΣΤΗΜΩΝ****ΤΜΗΜΑ ΧΗΜΕΙΑΣ****ΓΡΑΜΜΑΤΕΙΑ**Πληροφορίες: Σ. Οικονόμου / Ε. ΣπεντζάρηΤηλέφωνο: 210 727 4386 / 210 727 4098 e-mail: secr@chem.uoa.gr |

ΠΜΣ **“ΦΥΣΙΚΟΧΗΜΕΙΑ”**.

**ΠΡΟΣΚΛΗΣΗ ΥΠΟΒΟΛΗΣ ΑΙΤΗΣΕΩΝ**

**ΥΠΟΨΗΦΙΩΝ ΜΕΤΑΠΤΥΧΙΑΚΩΝ ΦΟΙΤΗΤΩΝ/ΤΡΙΩΝ**

**ΓΙΑ ΤΟ ΑΚΑΔΗΜΑΪΚΟ ΕΤΟΣ 2022-2023**

Το Τμήμα Χημείας του Πανεπιστημίου Αθη­νών προκηρύσσει για το ακαδημαϊκό έτος 2022-2023 δέκα (10) θέσεις μεταπτυχιακών φοιτητών στο πλαίσιο λειτουργίας του Προγράμματος Μεταπτυχιακών Σπουδών (Π.Μ.Σ.) **“Φυσικοχημεία”** (ΦΕΚ: 3037, τ. Β΄ 27-7-2018).

Το πρόγραμμα αυτό οδηγεί στην απονομή «Διπλώματος Μεταπτυχιακών Σπουδών» μετά από σπουδές τεσσάρων (4) ακαδημαϊκών εξαμήνων.

**Κατηγορίες Πτυχιούχων**

**Στο Π.Μ.Σ. γίνονται δεκτοί κάτοχοι τίτλου του Α΄ κύκλου σπουδών των Τμημάτων:**

* Χημείας, Πανεπιστημίων ή Πολυτεχνείων
* Επιστήμης Υλικών
* Φυσικής

ή άλλων συναφούς αντικειμένου ΑΕΙτης ημεδαπής ή ομοτα­γών, αναγνωρισμένων από το ΔΟΑΤΑΠ, ιδρυμάτων της αλλοδαπής

**Γίνονται δεκτοί ως υπεράριθμοι και μέλη των κατηγοριών ΕΕΠ, ΕΔΙΠ και ΕΤΕΠ σύμφωνα με την παρ. 8 του αρ.34 του Ν. 4485/17.**

**Κριτήρια επιλογής**

Η επιλογή των μεταπτυχιακών φοιτητών γίνεται με συνεκτίμηση των εξής κριτηρίων:

1. Τον γενικό βαθμό του πτυχίου
2. Τον μέσο όρο βαθμολογίας σε τρία προπτυχιακά μαθήματα σχετικά με τη Φυσικοχημεία
3. Την τυχόν ερευνητική δραστηριότητα του υποψηφίου
4. Τις τυχόν δημοσιεύσεις
5. Τις συστατικές επιστολές (τουλάχιστον 2)
6. Την προφορική συνέντευξη του υποψηφίου

**Αιτήσεις υποψηφιότητας**

Οι ενδιαφερόμενοι καλούνται να υποβάλουν από την **Τρίτη 14 Ιουνίου2022 μέχρι και την Παρασκευή 16 Σεπτεμβρίου 2022 ηλεκτρονικά** στη Γραμματεία του Τμήματος Χημείας μέσω του <https://eprotocol.uoa.gr/> τα ακόλουθα δικαιολογητικά επιλέγοντας: **Αίτηση Υποψηφιότητας σε Μεταπτυχιακό Πρόγραμμα Σπουδών** **Αιτήσεις που θα υποβληθούν με οποιονδήποτε άλλον τρόπο δεν θα γίνονται δεκτές.**

1. Αίτηση συμμετοχής (εκτυπώνεται από την ιστοσελίδα του Τμήματος)
2. Βιογραφικό σημείωμα
3. Αντίγραφο πτυχίου ή βεβαίωση περάτωσης σπουδών, ή στοιχεία από τα οποία να προκύπτει ότι αναμένεται η αποφοίτησή τους κατά την εξεταστική περίοδο Σεπτεμβρίου του 2022
4. Πιστοποιητικό αναλυτικής βαθμολογίας
5. Δημοσιεύσεις σε περιοδικά με κριτές, εάν υπάρχουν
6. Αποδεικτικά επαγγελματικής ή ερευνητικής δραστηριότητας, εάν υπάρχουν
7. Φωτοτυπία αστυνομικής ταυτότητας
8. Δύο συστατικές επιστολές (Σε περίπτωση που δεν συμπεριληφθούν στην αίτηση υποψηφιότητας θα αποσταλούν στο akoutsel@chem.uoa.gr)
9. Πιστοποιητικό γλωσσομάθειας της αγγλικής τουλάχιστον επιπέδου Β2
10. Πιστοποιητικό γνώσεως της ελληνικής γλώσσας για αλλοδαπούς οι οποίοι δεν έχουν ελληνικό πτυχίο σπουδών
11. Βεβαίωση αντιστοιχίας και ισοτιμίας από το ΔΟΑΤΑΠσύμφωνα με το αρ. 34, παρ. 7 του Ν. 4485/17 για όσους προέρχονται από Πανεπιστήμια της αλλοδαπής

Περισσότερες πληροφορίες για το Π.Μ.Σ. μπορείτε να βρείτε στην ιστοσελίδα <http://phys.chem.uoa.gr>

Σχετικές πληροφορίες παρέχονται από τη Γραμματεία του Τμήματος Χημείας στα τηλέφωνα 210 7274386, 7274098.

**Ο Διευθυντής του Π.Μ.Σ.**

**\***

**Ανδρέας Κούτσελος**

**Καθηγητής**

\* *Η υπογραφή τηρείται στο πρωτότυπο του αρχείου της Γραμματείας*